Diari Oficial de la Generalitat Valenciana


Sumari del DOGV 3668, del 18-01-2000 (1999/10535)

ORDRE de 14 de desembre de 1999, de la Conselleria de Cultura, Educació i Ciència, per la qual es concedix l’autorització d’obertura i funcionament en diferents nivells educatius i la modificació de l’autorització, corresponent als altres nivells educatius, a diversos centres docents privats.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3668

Data del DOGV
:   18-01-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/10438


Data del document
:   14-12-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Alacant
    * Castelló de la Plana
    * ensenyament privat

ORDRE de 14 de desembre de 1999, de la Conselleria de Cultura, Educació i Ciència, per la qual es concedix l'autorització d'obertura i funcionament en diferents nivells educatius i la modificació de l'autorització, corresponent als altres nivells educatius, a diversos centres docents privats. [1999/M10939]
  
Els expedients han sigut iniciats a petició dels representants de la titularitat dels centres privats que es relacionen en l'annex, els quals sol·liciten l'autorització d'obertura i funcionament en diversos nivells educatius, amb la consegüent modificació de l'autorització corresponent als altres nivells autoritzats.
  
La Direcció General de Centres Docents ha declarat, a través de resolucions individualitzades per a cada centre, l'adequació de les instal·lacions proposades pel que fa a espais educatius a allò disposat en el Reial Decret 1.004/1991, de 14 de juny (BOE de 26 de juny), pel qual s'establixen els requisits mínims dels centres que impartixen ensenyaments de règim general no universitaris.
  
Tots els expedients inclouen informe favorable de la Unitat Tècnica de Construccions i la relació de professors i titulacions respectives o, si cal, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre, (BOE de 4 d'octubre), d'Ordenació General del Sistema Educatiu; el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, el Reial Decret 1.004/1991, de 14 de juny (BOE de 26 de juny), pel qual s'establixen els requisits mínims dels centres que impartixen ensenyaments de règim general no universitaris, i el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament, en diversos nivells educatius a cadascun dels centres que es relacionen en l'annex, amb el número d'unitats i capacitat màxima de llocs escolars que s'especifiquen i efectes des de l'inici del curs acadèmic 1999/2000.
  
Segon
  
Modificar, si cal, simultàniament, l'autorització corresponent als altres nivells educatius dels centres, en els termes que per a cadascun s'assenyalen en l'annex com a composició resultant de la resta del centre.
  
Tercer
  
Les autoritzacions referides al nivell d'Educació Secundària Obligatòria i les modificacions de les autoritzacions dels nivells encara no implantats faran efecte progressivament, a mesura que s'implanten els mencionats ensenyaments, segons el calendari vigent d'implantació de la Llei orgànica, 1/1990, d'Ordenació General del Sistema Educatiu. Així mateix, els centres mantindran l'autorització que tenien per a impartir ensenyaments anteriors a la LOGSE, mentre no s'extingisquen segons el calendari vigent d'aplicació de la nova ordenació del sistema educatiu.
  
DisposiciONS addicionalES
  
Primera
  
Els centres que no hagen aportat la relació de professors i les titulacions respectives hauran de fer-ho davant la Direcció Territorial corresponent, que l'aprovarà, previ informe de la Inspecció Educativa, abans de l'inici de les activitats educatives corresponents.
  
Segona
  
Els centres hauran de complir allò disposat en l'article 6 del Reial Decret 1004/1991 (BOE de 26 de juny) i en el Decret 193/1988, de 12 de desembre (DOGV de 2 de febrer de 1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 14 de desembre de 1999
  
El conseller de Cultura, Educació i Ciència,
  
MANUEL TARANCÓN FANDOS
  
ANNEX
  
Centre: Escuelas Pias
  
Titular: Orden y Provincia Escuelas Pias de Valencia
  
Domicili: plaça de les Escoles Pies, 27
  
Localitat: Castelló de la Plana
  
Província: Castelló
  
Codi: 31060309
  
Ensenyaments que s'autoritzen:
  
- Educació Secundària Obligatòria per a 8 unitats i 240 llocs escolars
  
Composició resultant de la resta del centre:
  
- 4 unitats d'Educació Preescolar per 160 llocs escolars
  
- 12 unitats d'Educació Primària per a 300 llocs escolars
  
Centre: San José de Carolinas
  
Titular: Bisbat d'Orihuela Alacant
  
Domicili: carrer del Garbinet, 87
  
Localitat: Alacant
  
Província: Alacant
  
Codi: 54332954
  
Ensenyaments que s'autoritzen:
  
- Educació Secundària Obligatòria per a 4 unitats i 112 llocs escolars
  
Composició resultant de la resta del centre:
  
- 3 unitats d'Educació Preescolar/Infantil, II cicle, per a 68/50 llocs escolars.
  
- 6 unitats d'Educació Primària per a 150 llocs escolars.
  
- 6 unitats de Batxillerat per a 192 llocs escolars en les modalitats de Ciències de la Natura i de la Salut, i de Humanitats i Ciències Socials
  
Centre: Sagrada Familia
  
Titular: RR. Siervas de San José
  
Domicili: carrer de Francisco Carratalá Cernuda, 13
  
Localitat: Alacant
  
Província: Alacant
  
Codi: 62753261
  
Ensenyaments que s'autoritzen:
  
- Educació Infantil, II cicle, per a 6 unitats i 147 llocs escolars
  
Composició resultant de la resta del centre:
  
- 18 unitats d'Educació Primària per a 450 llocs escolars
  
- 12 unitats d'Educació Secundària Obligatòria per a 355 llocs escolars
  
Centre: Izquierdo
  
Titular: FP Fina Izquierdo, SA
  
Domicili: avinguda de Navarra, 118 y carrer del Pintor Sorolla, 16
  
Localitat: Castelló de la Plana
  
Província: Castelló
  
Codi: 20123488
  
Ensenyaments que s'autoritzen en el seu domicili del carrer del Pintor Sorolla, 16:
  
- Batxillerat per a 6 unitats i 164 llocs escolars en les modalitats de Ciències de la Natura i de la Salut; Humanitats i Ciències Socials i Tecnologia, mantenint una reserva d'espais per a futurs cicles formatius.